**7.1.a**

**Obvezna priloga**

**Priloga 1.a**

**Obrazec ponudbe**

**Obrazec ponudbe**

|  |  |  |
| --- | --- | --- |
| 1. | Firma ali skrajšana firma ponudnika |  |
| 2. | Zakoniti zastopnik |  |
| 3. | Matična številka |  |
| 4. | E-pošta (kontakt za javni razpis)[[1]](#footnote-1) |  |
| 5. | Predmet javnega razpisa | **Šest pravic razširjanja posameznih radijskih programov v digitalni radiodifuzni tehniki na območju Ljubljane**  **Prvi sklop (sklop »neodvisni«)** |
| 7. | Ime programa, s katerim ponudnik kandidira |  |

Izjavljamo, da so podatki, ki so podani v ponudbeni dokumentaciji, resnični ter da kopije priloženih listin ustrezajo originalu. Jamčimo za podane podatke, njihovo resničnost in ustreznost kopij listin.

Izjavljamo, da smo seznanjeni z vsebino razpisne dokumentacije in sprejemamo njena določila. Zavedamo se, da je vsako navajanje neresničnih podatkov v predloženi ponudbi po zakonodaji Republike Slovenije kaznivo dejanje.

(kraj in datum) (žig in podpis)

(ime in priimek)

**7.2.a**

**Obvezna priloga**[[2]](#footnote-2)

**Priloga 2.a**

**Pooblastilo za podpis ponudbe**

**POOBLASTILO ZA PODPIS PONUDBE**

Podpisani [[3]](#footnote-3)

kot zakoniti zastopnik [[4]](#footnote-4)

pooblaščam  [[5]](#footnote-5)

vrsta in št. osebnega dokumenta [[6]](#footnote-6)

da podpiše ponudbo na javni razpis za podelitev šestih pravic razširjanja radijskega programa v digitalni radiodifuzni tehniki na območju Ljubljane.

(kraj in datum) (žig in podpis)

**7.3.a**

**Obvezna priloga**

**Priloga 3.a**

**Izjava o neodvisnosti od izdajateljev radijskih programov, ki se razširjajo radiodifuzno**

**Izjava o neodvisnosti od izdajateljev radijskih programov, ki se razširjajo radiodifuzno[[7]](#footnote-7)**

Izjavljamo, da smo neodvisni od drugih pravnih ali fizičnih oseb, ki imajo za svoje radijske programe podeljeno pravico razširjanja radijskega programa v digitalni radiodifuzni tehniki ali dodeljeno radijsko frekvenco za analogno zvokovno radiodifuzijo kjerkoli na območju Republike Slovenije, kar pomeni, da s temi osebami nismo povezani v smislu 57. člena Zakona o medijih.

(kraj in datum) (žig in podpis)

**7.4.a**

**Obvezna priloga**

**Priloga 4.a**

**Izjava o številu oddanih ponudb na javni razpis**

**Izjava o številu oddanih ponudb na javni razpis[[8]](#footnote-8)**

Izjavljamo, da smo na zadevni javni razpis oddali ponudbe za največ dva radijska programa oziroma da smo na zadevni javni razpis skupaj s povezanimi ponudniki[[9]](#footnote-9) (kot »skupina povezanih ponudnikov«) oddali ponudbe za največ dva radijska programa.

(kraj in datum) (žig in podpis)

**7.5.a**

**Obvezna priloga**

**Priloga 5.a**

**Izjava o ponujanju istih govornih vsebin**

**Izjava o ponujanju istih govornih vsebin[[10]](#footnote-10)**

Izjavljamo, da v radijskem programu, s katerim kandidiramo na tem javnem razpisu, v primeru pridobitve pravice na javnem razpisu ne bomo ponujali istih govornih vsebin kot program, za katerega je pridobljena pravica razširjanja v digitalni radiodifuzni tehniki na območju, ki vključuje tudi območje Ljubljane. Pri tem so izjema dnevnoinformativne oddaje, vesti, poročila, dnevniki, kratke servisne informacije (vremenska poročila in napovedi ter prometne informacije),obvestila, ki niso del poročil ali drugih informativnih programskih vsebin, in oglasi.

Seznanjeni smo in se strinjamo s tem, da se bo v primeru pridobitve digitalne pravice predmetna zaveza zapisala v odločbo o podelitvi pravice.

(kraj in datum) (žig in podpis)

**7.6.a**

**Obvezna priloga**

**Priloga 6.a**

**Izjava o zagotavljanju proste dostopnosti**

**radijskega programa**

**Izjava o zagotavljanju proste dostopnosti radijskega programa[[11]](#footnote-11)**

Zavezujemo se, da bomo v primeru podelitve pravice razširjanja radijskega programa, s katerim kandidiramo, v digitalni radiodifuzni tehniki na območju Ljubljane, zagotovili, da bo naš radijski program poslušalcem prosto dostopen, kar pomeni, da poslušalci za spremljanje ne bodo potrebovali dodatnih naprav poleg običajnega digitalnega sprejemnika (npr. kartice ali modula za pogojni dostop) oziroma da jim za poslušanje programa ne bo treba plačati dodatnih stroškov poleg običajne naročnine na storitve operaterja.

(kraj in datum) (žig in podpis)

**7.7.a**

**Obvezna priloga**

**Priloga 7.a**

**Programska ponudba radijskega programa**

**Programska ponudba radijskega programa**[[12]](#footnote-12)

Preko odgovorov na spodnja vprašanja podajte opis ponujene programske ponudbe radijskega programa, s katerim se prijavljate na razpis. Pri tem upoštevajte naslednje napotke:

* Pri opisu programskih vsebin ni potrebno navajati podrobnih podatkov o posameznih oddajah, npr. naslovov oddaj, točnih terminov predvajanja, radijskih voditeljev in podobnega. Vseeno pa lahko pri opisu programskih vsebin navajate tudi konkretne programske vsebine, ki jih nameravate ponuditi, v kolikor vam to ustreza.
* V kolikor na določeno vprašanje ali del vprašanja ne morete podati izrecnega odgovora ali ga ne želite podati, ga ne podajte oziroma to izrecno navedite. Upoštevajte, da so vprašanja v veliki meri zastavljena okvirno, z namenom pridobiti širšo sliko o tem, kakšen program imate dejansko namen ponuditi in ga lahko tudi oddajate, pri čemer se morda ni smiselno vnaprej opredeliti glede vsake postavke v vprašanjih.
* Upoštevajte, da se bistvene značilnosti programske ponudbe ob podelitvi pravice v odločbo vpišejo kot programska zahteva.
* Upoštevajte, da razpisni pogoj pod točko 2.2 določa, da mora ponudnik predložiti ponudbo, ki je po svoji vsebini skladna s programskimi zahtevami iz dovoljenja za izvajanje radijske dejavnosti za radijski program, s katerim ponudnik kandidira na razpisu. Ne glede na to v programski ponudbi ni potrebno izhajati izključno iz postavk v dovoljenju za izvajanje radijske dejavnosti, ampak lahko ponudite dodatne vsebine, pomembno je predvsem, da programska ponudba in dovoljenje nista v takšnem neskladju, da ponudnik ne bi mogel hkrati upoštevati programskih zahtev iz dovoljenja za izvajanje radijske dejavnosti in zahtev iz odločbe o podelitvi pravice.

|  |
| --- |
| **PROGRAMSKE VSEBINE V PROGRAMU (»ODDAJE«)[[13]](#footnote-13)** |
| * Navedite predviden minimalni skupen obseg programskih vsebin v ponujenem programu na tedenski ravni. |
| * Katerim družbenim skupinam[[14]](#footnote-14) bodo programske vsebine kot celota namenjene? Kakšna bo količina programskih vsebin, ki bo namenjena posameznim družbenim skupinam (opredelite vsaj minimalno količino na tedenski ravni, če pa to ni možno, na mesečni ravni). Pri tem poskusite določiti tudi, katere so prednostne vsebinske usmeritve programa oziroma katere so prednostno naslovljene družbene skupine (ali ena sama družbena skupina), če obstajajo. |
| * Katerim posameznim zvrstem in žanrom programskih vsebin bodo programske vsebine pripadale in kakšna bo količina posameznih zvrsti in žanrov programskih vsebin (opredelite vsaj minimalno količino na tedenski ravni, če pa to ni možno, na mesečni ravni). Katere zvrsti in žanri programskih vsebin bodo najbolj zastopani v programu in v kolikšni meri? Poskusite opredeliti periodiko posameznih zvrsti in vrst programskih vsebin. |
| * V čem vidite bistveno dodano vrednost ponujenega radijskega programa glede na obstoječo programsko ponudbo na območju Ljubljane, kot izhaja iz analize radijske programske ponudbe na območju Ljubljane, ki je del razpisne dokumentacije. |

|  |
| --- |
| **ZVRST GLASBE[[15]](#footnote-15) V PROGRAMU:** |
| * Katero zvrst glasbe oziroma zvrsti glasbe boste zagotavljali v svojem radijskem programu? Kakšen je predviden delež posamezne zvrsti glasbe, ki ste jo navedli, glede na vso predvajano glasbo? Primeroma navedite najmanj 10 (deset) reprezentativnih skladb različnih izvajalcev, ki sodijo v okvir posamezne zvrsti glasbe, ki jo nameravate zagotavljati v svojem programu. |
| * Kolikšen bo po vaši oceni skupen obseg glasbe v programu (npr. v urah v dnevu)? |
| * Ali nameravate v radijskem programu zagotavljati tudi glasbo, ki se ne uvršča med zgoraj navedene zvrsti glasbe? Kakšno glasbo v tem primeru še nameravate zagotavljati in v kakšnem deležu glede na vso predvajano glasbo? |

|  |
| --- |
| **DODATNO:** |
| * Ali bi želeli v zvezi s svojo programsko ponudbo posebej izpostaviti še kaj (npr. določene specifike)? |

(kraj in datum) (žig in podpis)

**7.8.a**

**Obvezna priloga**

**Priloga 8.a**

**Minimalno število enot kapacitete (CU)**

**Minimalno število enot kapacitete (CU)[[16]](#footnote-16)**

Izjavljamo, da bomo v primeru pridobitve pravice razširjanja radijskega programa v digitalni radiodifuzni tehniki na območju Ljubljane za razširjanje radijskega programa, s katerim kandidiramo na tem javnem razpisu, prek DAB+ omrežij za zvokovni del radijskega programa in pripadajoče podatke uporabljali vsaj \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[17]](#footnote-17) in ne več kot 66 enot kapacitete (CU).

Seznanjeni smo in se strinjamo s tem, da se bo v primeru pridobitve digitalne pravice predmetna zaveza zapisala v odločbo o podelitvi pravice.

(kraj in datum) (žig in podpis)

**7.9.a**

**Obvezna priloga**

**Priloga 9.a**

**Ekonomska usposobljenost za pripravo in oddajanje radijskega programa (poslovni model)**

**Ekonomska usposobljenost za pripravo in oddajanje radijskega programa (poslovni model)[[18]](#footnote-18)**

Preko odgovorov na spodnja vprašanja podajte opis poslovnega modela delovanja radijskega programa, s katerim se prijavljate na razpis. Pri tem upoštevajte naslednje napotke:

* Ni potrebno navajati zelo podrobnih podatkov. Lahko navajate tudi okvirne ocene. Upoštevajte, da so odgovori namenjeni splošni ugotovitvi komisije, ali ste ekonomsko usposobljeni za pripravo in oddajanje radijskega programa.
* Upoštevajte tudi, da se bodo bistvene značilnosti poslovnega modela, v kolikor gre za značilnosti, ki bistveno vplivajo na programsko ponudbo v ponujenem programu, v primeru podelitve pravice v odločbo zapisale kot zahteva pri razširjanju programa.

|  |
| --- |
| **POSLOVNI MODEL:** |
| * Kakšna je vaša ocena celotnega stroška oddajanja in priprave radijskega programa v enem letu delovanja? Prosimo, da navedeni strošek specificirate po posameznih postavkah, pri čemer navedite vsaj naslednje postavke: * Stroški dela * Stroški tehnološke opreme (nakup, najem, obratovanje) * Stroški v zvezi z zagotavljanjem prostorskih pogojev * Stroški avtorskih nadomestil * Drugi materialni stroški (specificirajte) * Drugi stroški storitev (specificirajte) |
| * Poskusite podati splošen opis poslovnega modela radijskega programa. Pri tem poskusite odgovoriti predvsem na to, na kakšen način boste zagotovili zadostna finančna in materialna sredstva za delovanje in pripravo radijskega programa v enem letu delovanja? Pri tem lahko opredelite tudi, v kakšni meri boste pri tem izkoristili resurse, s katerimi že razpolagate. |
| * Ali nameravate pri pripravi programa sodelovati s partnerskimi organizacijami? Če da, ali imate s partnerskimi organizacijami sklenjene ustrezne dogovore? Za kakšne organizacije gre, na katerih področjih nameravate sodelovati in v kakšnem obsegu? |
| * Ali bi želeli v zvezi s poslovnim modelom izpostaviti še kaj (npr. določene specifike)? |

(kraj in datum) (žig in podpis)

**7.10.a**

**Obvezna priloga**

**Priloga 10.a**

**Kadrovska usposobljenost za pripravo in oddajanje radijskega programa (kadrovski resursi)**

**Kadrovska usposobljenost za pripravo in oddajanje radijskega programa (kadrovski resursi) [[19]](#footnote-19)**

Preko odgovorov na spodnja vprašanja podajte opis zagotavljanja kadrovskih resursov za delovanje radijskega programa, s katerim se prijavljate na razpis. Pri tem upoštevajte naslednje napotke:

* Ni potrebno navajati zelo podrobnih podatkov. Upoštevajte, da so odgovori namenjeni splošni ugotovitvi komisije, ali ste kadrovsko usposobljeni za pripravo in oddajanje radijskega programa.
* Ne navajajte podatkov, ki bi lahko povezali posamezen podatek s konkretno osebo (npr. imen).
* Upoštevajte tudi, da se bodo bistvene značilnosti glede kadrovskih resursov, v kolikor gre za značilnosti, ki bistveno vplivajo na programsko ponudbo v ponujenem programu, v primeru podelitve pravice v odločbo zapisale kot zahteva pri razširjanju programa.

|  |
| --- |
| **KADROVSKI RESURSI:** |
| * Koliko sodelavcev in v kakšnem skupnem tedenskem obsegu ur boste zagotovili za oddajanje in pripravo radijskega programa? Pri tem opredelite tudi, ali boste izkoristili obstoječe kadrovske resurse. |
| * Katere posamične kadre boste zagotovili za izvajanje ključnih nalog in kakšne so njihove reference? Pri tem za posamezne sodelavce (označite jih po zaporednih številkah, torej sodelavec 1 …) navedite njihove naloge pri pripravi in oddajanju programa, njihove reference za izvajanje tovrstnih nalog, predviden tedenski obseg ur in način sodelovanja (npr. pogodba o zaposlitvi, pogodba o poslovnem sodelovanju, pogodba o prostovoljskem delu in podobno) vsaj za naslednja ključna delovna mesta oziroma temu ustrezajoče naloge: * Odgovorni urednik * Novinar * Radijski voditelj * Glasbeni urednik/glasbeni opremljevalec * Tonski tehnik |
| * Ali bi želeli v zvezi s kadrovskimi resursi izpostaviti še kaj (npr. določene specifike)? |

(kraj in datum) (žig in podpis)

**7.11.a**

**Neobvezna priloga**

**Priloga 11.a**

**Izjava o uravnoteženem poročanju v dnevnoinformativnih oddajah**

**Izjava o uravnoteženem poročanju v dnevnoinformativnih oddajah**[[20]](#footnote-20)

Zavezujemo se, da bomo v primeru podelitve pravice razširjanja v digitalni radiodifuzni tehniki na območju Ljubljane za radijski program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_[[21]](#footnote-21) v dnevnoinformativnih programskih vsebinah tega programa zagotovili uravnoteženo poročanje, pri čemer bomo:

* zagotovili izčrpno, pošteno, resnično in celovito poročanje o dogodkih in dogajanjih;
* ohranjali nepristransko razmerje do vseh oseb in ustanov, tem in dogodkov ter nazorov in političnih opredelitev;
* poskrbeli, da bodo informacije o dogodku ali dogajanju preverjene pri različnih virih, ter omogočili osebam in organizacijam, na katere se informacije nanašajo, da pojasnijo svoje videnje dogodka oziroma dogajanja;
* poslušalcem z enakomerno in enakovredno predstavitvijo raznolikih mnenj in stališč ponudili dovolj vsestranskih informacij, da si bodo o posameznem dogodku, dogajanju ali temi lahko oblikovali svoje mnenje, pri čemer bomo poskrbeli, da bodo dejstva in okoliščine predstavljene celovito ter da bomo do vseh strani ohranili nepristransko držo;
* poskrbeli, da se bomo izogibali omogočanju nesorazmernih možnosti za prisotnost v programskem času, izražanju mnenj ali drugemu ravnanju, ki bi ga bilo mogoče razumeti kot podporo kateri od političnih opcij ali skupin pritiska.

(kraj in datum) (žig in podpis)

**7.12.a**

**Neobvezna priloga**

**Priloga 12.a**

**Ponujene dodatne storitve – storitvi pripadajoči podatki (program associated data/PAD)**

**Ponujene dodatne storitve – storitvi pripadajoči podatki (program associated data/PAD)[[22]](#footnote-22)**

Izjavljamo, da bomo v primeru pridobitve pravice razširjanja radijskega programa v digitalni radiodifuzni tehniki na območju Ljubljane v radijskem programu, s katerim kandidiramo na predmetnem javnem razpisu, ponujali naslednje dodatne storitve, ki jih bomo prek DAB+ omrežij razširjali skupaj s svojim programom:

|  |  |
| --- | --- |
| **Ponujene dodatne storitve, ki jih bo ponudnik prek DAB+ omrežij (na območju Ljubljane) razširjal skupaj s svojim programom** | **Ustrezno označi[[23]](#footnote-23)** |
| Radiotekst (Dynamic Label Segment/DLS)[[24]](#footnote-24) |  |
| MOT diaprojekcija (MOT Slideshow)[[25]](#footnote-25) |  |

Seznanjeni smo in se strinjamo s tem, da se bo v primeru pridobitve digitalne pravice predmetna zaveza zapisala v odločbo o podelitvi pravice.

(kraj in datum) (žig in podpis)

1. Podatek ni obvezen. [↑](#footnote-ref-1)
2. Prilogo je obvezno potrebno izpolniti, če ponudbo podpisuje pooblaščenec. Če ponudbo podpisuje zakoniti zastopnik ponudnika, izpolnitev pooblastila ni formalni pogoj za popolnost ponudbe. [↑](#footnote-ref-2)
3. Ime in priimek dajalca pooblastila. [↑](#footnote-ref-3)
4. Firma ali skrajšana firma ponudnika, kot izhaja iz Poslovnega registra Slovenije, ki ga vodi Agencija Republike Slovenije za javnopravne evidence in storitve. [↑](#footnote-ref-4)
5. Ime in priimek pooblaščenca. Pooblaščenec je lahko izključno fizična oseba, ne pa tudi pravna oseba. [↑](#footnote-ref-5)
6. Št. osebnega dokumenta pooblaščenca. [↑](#footnote-ref-6)
7. Izjava se zahteva v zvezi s preverjanjem izpolnjevanja pogoja iz točke 2.3.a razpisne dokumentacije. [↑](#footnote-ref-7)
8. Izjava se zahteva v zvezi s preverjanjem izpolnjevanja pogoja iz točke 2.5 razpisne dokumentacije [↑](#footnote-ref-8)
9. Skupina povezanih ponudnikov skladno s pogojem iz točke 2.5 razpisne dokumentacije pomeni dva ali več izdajateljev radijskih programov, ki so med seboj povezane osebe v smislu 57. člena Zakona o medijih. [↑](#footnote-ref-9)
10. Izjava se zahteva v zvezi s preverjanjem izpolnjevanja pogoja iz točke 2.6 razpisne dokumentacije. [↑](#footnote-ref-10)
11. Izjava se zahteva v zvezi s preverjanjem izpolnjevanja pogoja iz točke 2.7 razpisne dokumentacije. [↑](#footnote-ref-11)
12. Odgovori na vprašanja so namenjeni ocenjevanju ponudbe pri merilu iz točke 6.1 razpisne dokumentacije (»žanrska in tematska ustreznost programske ponudbe«) ter se upoštevajo kot programska ponudba ponudnika, njene bistvene značilnosti se bodo v primeru podelitve pravice v odločbo zapisale kot zahteva pri razširjanju programa. [↑](#footnote-ref-12)
13. Pri tem sklopu vprašanj (»programske vsebine v programu«) se opredelite glede naslednjih zvrsti programskih vsebin, ki so opredeljene v Metodologiji nadzorstva avdiovizualnih medijskih storitev in radijskih programov (Uradni list RS, št. 31/12): informativne, izobraževalne, kulturno-umetniške, verske, otroške ali mladinske, športne, kulturno-zabavne in zabavne programske vsebine. Pri opredeljevanju glede žanrov poskusite slediti tipičnim kategorijam žanrov, ki so v Metodologiji navedeni v okviru posamezne zvrsti. [↑](#footnote-ref-13)
14. Pojem družbenih skupin v smislu tega razpisa pomeni skupine poslušalcev, ki imajo določene skupne značilnosti. Te značilnosti so lahko demografske (npr. starost, spol, izobrazba, poklic, vera, bivanje v določenem lokalnem okolju …), ali pa življenjsko stilske, kar pomeni, da se nanašajo na podobne navade, interese ali življenjske stile poslušalcev (npr. subkulture, preživljanje prostega časa, konjički in ljubiteljske dejavnosti, umetnost, šport …). [↑](#footnote-ref-14)
15. Za potrebe tega razpisa zvrst glasbe pomeni glasbo, ki ima po splošno sprejetem naziranju primerljive glasbene značilnosti (npr. jazz, rock, klasična glasba, elektronska glasba), ne pomeni pa glasbe, ki ima primerljive predvsem ali izključno neglasbene značilnosti (npr. glasba določenega časovnega obdobja, primeroma 90-ta; glasba z določenega geografskega območja; primeroma balkanska glasba; glasba z določenim kontekstom, primeroma romantična glasba; in podobno). [↑](#footnote-ref-15)
16. Obrazec je namenjen ocenjevanju ponudbe pri podmerilu iz točke 6.6.1 razpisne dokumentacije (»Ponujeno minimalno število enot kapacitete, s katero se bo razširjal ponujeni program«). [↑](#footnote-ref-16)
17. Vpišite vrednost najmanj 30 in ne več kot 66. V primeru, če bo vpisana številka manjša od 30 CU, bo upoštevano, da je ponudnik ponudil kapaciteto 30 CU, v primeru, če bo vpisana številka višja od 66 CU, bo upoštevano, da je ponudnik ponudil 66 CU. Omejitev spodnje vrednosti na 30 CU izhaja iz tega, da mora biti skladno z odločbo agencije št. 38112-96/2019/7 najmanjša bitna hitrost za zvokovni del posameznega radijskega programa za mono način 40 kbit/s, uporabljeni način zaščite pa ne sme biti manjši od načina 3, kar pomeni, da v nobenem primeru v omrežju R3 posameznega programa ni mogoče razširjati z manj kot 30 CU. [↑](#footnote-ref-17)
18. Odgovori na vprašanja so namenjeni ocenjevanju ponudbe pri podmerilu iz točke 6.7.1 razpisne dokumentacije (»ekonomska usposobljenost za pripravo in oddajanje radijskega programa«). Bistvene značilnosti poslovnega modela, v kolikor gre za značilnosti, ki bistveno vplivajo na programsko ponudbo v ponujenem programu, se bodo v primeru podelitve pravice v odločbo zapisale kot zahteva pri razširjanju programa. [↑](#footnote-ref-18)
19. Odgovori na vprašanja so namenjeni ocenjevanju ponudbe pri podmerilu iz točke 6.7.2 razpisne dokumentacije (»kadrovska usposobljenost za pripravo in oddajanje radijskega programa«). Bistvene značilnosti kadrovske strukture, v kolikor gre za značilnosti, ki bistveno vplivajo na programsko ponudbo v ponujenem programu, se bodo v primeru podelitve pravice v odločbo zapisale kot zahteva pri razširjanju programa. [↑](#footnote-ref-19)
20. Izjava je namenjena ocenjevanju ponudbe pri merilu iz točke 6.4 razpisne dokumentacije (»uravnoteženo poročanje v dnevnoinformativnih oddajah«). [↑](#footnote-ref-20)
21. Navedite ime radijskega programa, s katerim kandidirate na javnem razpisu. [↑](#footnote-ref-21)
22. Izjava se upošteva v zvezi z ocenjevanjem ponudbe pri podmerilu iz točke 6.6.2 razpisne dokumentacije (»Ponujene dodatne storitve – storitvi pripadajoči podatki«), morebitno podana zaveza glede tehničnih zahtev pa se bo vpisala v odločbo o podelitvi pravice. V kolikor ne želite podati ustreznih zavez, izjave ne prilagajte ponudbi oziroma je ne izpolnjujte in ne podpisujte. [↑](#footnote-ref-22)
23. V kolikor ni označena nobena od možnosti, se šteje, da ponudnik ni ponudil dodatnih storitev. [↑](#footnote-ref-23)
24. Radiotekst (Dynamic Label Segment/DLS) pomeni razširjanje besedila, ki se nanaša na trenutno predvajane vsebine (naslov skladbe in izvajalca, ime oddaje, ime oglasnega bloka …). [↑](#footnote-ref-24)
25. MOT diaprojekcija (MOT Slideshow) pomeni razširjanje slike, ki se nanaša na trenutno predvajane vsebine (sliko izvajalca skladbe ali naslovnico albuma, na kateri se skladba nahaja; sliko, povezano z oddajo, npr. logotip). [↑](#footnote-ref-25)